4. การประกอบธุรกิจของแต่ละสายผลิตภัณฑ์

4.1 องค์ประกอบของสายผลิตภัณฑ์

4.1.1 สายธุรกิจพลาสติก

บริษัทฯได้จำแนกสายธุรกิจพลาสติกโดยแบ่งกลุ่มสินค้าหลักออกเป็นผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
ซึ่งเป็นการจำแนกตามวัตถุประสงค์ของการใช้งานของผลิตภัณฑ์
โดยมีรายละเอียดแยกตามกลุ่มผลิตภัณฑ์ดังต่อไปนี้

(1) ผลิตภัณฑ์เพื่องานอุตสาหกรรม

(ก) ลักษณะผลิตภัณฑ์หรือบริการ

  ชิ้นส่วนอุตสาหกรรม คือ ชิ้นส่วนต่างๆ ที่ใช้ประกอบเป็นสินค้าอุตสาหกรรม เช่น ตู้อบไมโครเวฟ
  เครื่องปรับอากาศ ตู้เย็น เครื่องซักผ้า ชิ้นส่วนรถยนต์และรถจักรยานยนต์ เครื่องโทรสาร
  เครื่องพิมพ์ เป็นต้น

[]

  เปลือกหม้อแบตเตอรี่ คือ หม้อแบตเตอรี่เฉพาะที่เป็นส่วนนอกสุดซึ่งทำมาจากพลาสติก
  ประกอบด้วยตัวแบตเตอรี่และฝา รวมถึงขั้วแบตเตอรี่ ทั้งแบตเตอรี่รถยนต์ และรถจักรยานยนต์

[]

  พาเลท คือ แท่นวางสินค้า มีลักษณะเป็นแท่นสี่เหลี่ยมขนาดใหญ่
  ใช้สำหรับวางสินค้าในสถานที่เก็บสินค้า
  ภายในแท่นมีช่องสำหรับให้งาของรถยกเสียบเพื่อยกแท่นได้

[]

  ลังบรรจุขวด คือ ลังพลาสติก ภายในแบ่งออกเป็นช่องๆ สำหรับใช้บรรจุขวด เช่น ขวดน้ำอัดลม
  ขวดเบียร์ และเครื่องดื่มประเภทต่างๆ เป็นต้น

[]

  ถัง ได้แก่ ถังบรรจุสีทาบ้าน ถังเคมีภัณฑ์ ถังบรรจุน้ำมันเครื่อง และถังบรรจุจาระบี

[]

  []ถังขยะ ได้แก่ ถังขยะขนาดใหญ่แบบมีล้อเคลื่อนที่ได้ ใช้วางริมทางเดินเท้า
  หรือในที่สาธารณะทั่วไป

  ลังเปล่า ได้แก่ ลังใส่ปลา กล่องอะไหล่ ลังใส่นม ลังใส่ผักผลไม้ เป็นต้น

[]

  บรรจุภัณฑ์อาหาร ได้แก่
  ภาชนะพลาสติกสำหรับบรรจุอาหารและเครื่องดื่มที่ใช้เทคโนโลยีการฉีดขึ้นรูปแบบผนังบาง
  โดยจำแนกเป็นแต่ละประเภทดังนี้

-   บรรจุภัณฑ์ที่เน้นความสวยงามโดยใช้เทคโนโลยีการติดฉลากในแม่พิมพ์ IML (In-Mould
    Labeling)

[]

-   บรรจุภัณฑ์ที่พิมพ์ลวดลายด้วยระบบ Offset

[]

[]

-   []บรรจุภัณฑ์อาหารแช่เย็นและแช่แข็ง และบรรจุภัณฑ์ใส่อาหารแบบมีแถบป้องกันการเปิด
    (Tamper Evident)

[]

  บรรจุภัณฑ์เครื่องดื่ม ได้แก่ ฝาเกลียวและพรีฟอร์มขวดน้ำอัดลมและน้ำดื่ม PET

[]

  กล่องบรรจุแผ่นซีดีและดีวีดี Super Jewel Box คือ กล่องพลาสติกสำหรับบรรจุแผ่นซีดีและดีวีดี
  ซึ่งมีลักษณะพิเศษป้องกันการปลอมแปลงและมีสิทธิบัตรในตัวสินค้า

[]

  สินค้าพรีเมี่ยม ได้แก่
  สินค้าที่ผลิตเพื่อเป็นของแถมในรายการส่งเสริมการขายของผู้ผลิตสินค้าหรือร้านค้าต่างๆ
  แต่ออกแบบโดยผู้ว่าจ้างผลิต และเมื่อผลิตเสร็จแล้ว ต้องติดเครื่องหมายการค้าของเจ้าของสินค้า

  สินค้าอื่นๆ ได้แก่ สินค้าจำพวกอุปกรณ์อำนวยความสะดวก อุปกรณ์ตกแต่ง
  และเครื่องใช้ไม้สอยต่างๆ เป็นต้น

[]

(ข) การตลาดและภาวะแข่งขัน

ลักษณะลูกค้า

ชิ้นส่วนอุตสาหกรรม ลูกค้าสั่งซื้อสินค้าจากบริษัทฯเพื่อนำไปประกอบ

ชิ้นส่วนยานยนต์และรถจักรยานยนต์ เป็นสินค้าสำเร็จรูปเพื่อขายต่อไป

และเปลือกหม้อแบตเตอรี่

พาเลท ลังบรรจุขวด ลูกค้าซื้อเพื่อนำไปใช้งานโดยตรง ได้แก่ โรงงาน

ถัง ถังขยะ ลังเปล่า อุตสาหกรรมต่างๆ ที่จำเป็นต้องใช้สินค้าเหล่านี้

บรรจุภัณฑ์อาหาร โรงงานอุตสาหกรรมอาหารพร้อมรับประทาน

โรงภาพยนตร์ที่ต้องการส่งเสริมการขาย และ

ร้านสะดวกซื้อ

บรรจุภัณฑ์เครื่องดื่ม โรงงานอุตสาหกรรมเครื่องดื่ม

กล่องบรรจุแผ่นซีดีและดีวีดี ผู้ประกอบการค่ายหนังและค่ายเพลงต่างๆ โดย

บริษัทฯเป็นผู้ผลิตและตัวแทนจำหน่ายในเขต

ภูมิภาคอาเซียนให้แก่ลูกค้าในประเทศเนเธอร์แลนด์

สินค้าพรีเมี่ยม จำหน่ายโดยตรงให้แก่เจ้าของสินค้าและร้านค้า

ต่างๆ ที่ต้องการส่งเสริมการขาย

สินค้าจำพวกอุปกรณ์อำนวยความสะดวก ขายผ่านตัวแทนจำหน่ายหรือร้านค้าปลีก เพื่อ

อุปกรณ์ตกแต่ง และเครื่องใช้ไม้สอยต่างๆ จำหน่ายต่อให้แก่ผู้บริโภค

  ระยะเวลาให้สินเชื่อ โดยทั่วไปสินค้าพลาสติกมีระยะเวลาให้สินเชื่อแก่ลูกค้าประมาณ 30-90 วัน
  ยกเว้นการขายในงานมหกรรมจะขายเป็นเงินสด

  กลยุทธ์การแข่งขัน
  เน้นสินค้าที่มีคุณภาพสูงและแตกต่างจากสินค้าคู่แข่งด้วยเทคโนโลยีในการผลิตที่ทันสมัย
  เพิ่มมูลค่าของสินค้าด้วยนวัตกรรมใหม่ๆ
  ตลอดจนเน้นความหลากหลายของสินค้าและบริการที่ครบวงจร
  เนื่องจากบริษัทฯมีบริษัทย่อยที่สามารถผลิตแม่พิมพ์และรับจ้างเป่าขึ้นรูปบรรจุภัณฑ์เครื่องดื่มให้แก่ลูกค้า
  นอกจากนี้
  การร่วมวิจัยและพัฒนาสินค้ากับลูกค้าเพื่อให้สินค้ามีรูปแบบตรงกับความต้องการและ/หรือช่วยลดค่าใช้จ่ายให้แก่ลูกค้า
  ตลอดจนสิทธิบัตรในตัวสินค้า ก็มีส่วนช่วยเสริมกลยุทธ์ในการแข่งขันให้แก่บริษัทฯ

ช่องทางการจำหน่าย ผลิตภัณฑ์เพื่องานอุตสาหกรรมมีช่องทางการจำหน่ายดังนี้

ส่งออกต่างประเทศ 18%

[] ขายภายในประเทศ 82%

  ตัวแทนจำหน่ายภายในประเทศ ได้แก่ บริษัท ศรีไทยมาร์เก็ตติ้ง จำกัด บริษัท สยามเมลามีน
  มาร์เก็ตติ้ง จำกัด บริษัท ธนศิริ อินดัสทรีส์ จำกัด และบริษัท ส.ศิริไทย เทรดดิ้ง จำกัด
  ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน นอกจากนี้
  ตัวแทนจำหน่ายที่เป็นบริษัทในเครือของบริษัทฯ ได้แก่ บริษัท ศรีไทย-อ๊อตโต้ (ประเทศไทย)
  จำกัด และบริษัท ศรีไทย ซันโค จำกัด

(ค) สถานภาพและศักยภาพการแข่งขัน

  ผู้ผลิตสินค้าพลาสติกส่วนใหญ่จะเน้นการทำธุรกิจไปที่กลุ่มสินค้าใดกลุ่มสินค้าหนึ่ง
  เพื่อแข่งขันเฉพาะในตลาดที่ตนเองถนัด เช่น
  โรงงานฉีดพลาสติกเครื่องใช้ในครัวเรือนก็จะผลิตเฉพาะเครื่องใช้ในครัวเรือนเท่านั้น
  จะไม่ผลิตสินค้าชนิดอื่น เป็นต้น โรงงานพลาสติกทั่วประเทศมีหลายพันราย
  ส่วนใหญ่เป็นโรงงานขนาดเล็กหรืออุตสาหกรรมในครัวเรือนซึ่งใช้เงินลงทุนน้อยและเทคโนโลยีต่ำ
  โรงงานพลาสติกขนาดใหญ่ที่สามารถผลิตสินค้าพลาสติกป้อนให้แก่ผู้บริโภคและภาคธุรกิจต่างๆ
  ได้มีอยู่ไม่กี่โรงงาน เพราะต้องใช้เงินลงทุนสูง
  มีการควบคุมคุณภาพอย่างเข้มงวดและต้องมีเทคโนโลยีการผลิตที่ดี
  นอกจากนั้นชื่อหรือตรายี่ห้อก็เป็นสิ่งสำคัญมากในการสร้างความน่าเชื่อถือแก่ลูกค้าโดยเฉพาะโรงงานที่ผลิตชิ้นส่วนอุตสาหกรรม
  เพราะเป็นสินค้าที่ต้องการคุณภาพและการส่งมอบตรงเวลา

  กลุ่มบริษัทเป็นผู้นำในวงการสินค้าพลาสติก มีเครื่องจักรที่ทันสมัยและมีการนำเทคโนโลยีใหม่ๆ
  มาพัฒนาขีดความสามารถในการผลิตอยู่เสมอ
  โดยปัจจุบันบริษัทฯมีโรงงานที่ทันสมัยสำหรับผลิตผลิตภัณฑ์เพื่องานอุตสาหกรรมอยู่ 3 โรงงาน
  และมีกำลังการผลิตสูงประมาณ 58,000 ตันต่อปี
  บริษัทฯมีความเชี่ยวชาญในการผลิตผลิตภัณฑ์เพื่องานอุตสาหกรรมที่ต้องการความเที่ยงตรงสูง เช่น
  ชิ้นส่วนอุตสาหกรรม ชิ้นส่วนยานยนต์ บรรจุภัณฑ์อาหารและเครื่องดื่ม เป็นต้น
  โดยบริษัทฯจะไม่ทำธุรกิจแข่งขันกับโรงงานพลาสติกขนาดเล็กที่ผลิตสินค้าโภคภัณฑ์ทั่วๆ ไป
  ซึ่งมีการแข่งขันด้านราคาค่อนข้างสูงและไม่ได้เน้นคุณภาพมากนัก
  เพื่อให้ได้รับส่วนแบ่งทางการตลาดเพิ่ม
  แต่บริษัทฯจะมุ่งเน้นการทำธุรกิจในตลาดอุตสาหกรรมขนาดใหญ่ด้วยการนำเสนอสินค้าที่มีคุณภาพสูง
  มีความทันสมัย และสนองตอบความต้องการของลูกค้าที่หลากหลายได้

  บริษัทฯไม่หยุดนิ่งที่จะพัฒนาให้สินค้าของบริษัทฯมีความแตกต่างและเพิ่มมูลค่า
  โดยภายหลังจากที่บริษัทฯขยายธุรกิจไปยังกลุ่มผลิตภัณฑ์บรรจุภัณฑ์อาหารและเครื่องดื่ม
  บริษัทฯได้ขยายการลงทุนในเทคโนโลยี สรรหาและพัฒนานวัตกรรมใหม่
  จนสามารถเพิ่มความสวยงามและมูลค่าให้แก่ผลิตบรรจุภัณฑ์อาหารด้วยฉลากที่มีลักษณะเงาคล้ายโลหะ
  (Metallic) ที่ผลิตด้วยระบบ IML (In-Mould Labeling)
  ซึ่งบริษัทฯมีความชำนาญเหนือคู่แข่งจากการเป็นผู้ประกอบการรายแรกในประเทศไทยที่นำระบบ
  IML เข้ามาใช้ในเชิงพาณิชย์ นอกจากนี้ สำหรับบรรจุภัณฑ์เครื่องดื่ม
  บริษัทฯสามารถผลิตฝาขวดน้ำดื่มแบบ 29/25 ที่มีน้ำหนักเบากว่าเพื่อทดแทนฝาแบบ 30/25
  ซึ่งเป็นการพัฒนาตัวผลิตภัณฑ์เพิ่มเติมจากเดิมที่บริษัทฯเป็นผู้ผลิตและจำหน่ายฝารุ่น 1881
  และหลอดพรีฟอร์มขนาด 42.7 กรัม เป็นรายแรกในภูมิภาคเอเชียตะวันออกเฉียงใต้และแปซิฟิก
  โดยบริษัทฯสามารถก้าวไปสู่การเป็นหนึ่งในบริษัทผู้ผลิตที่มีอยู่เพียงไม่กี่แห่งทั่วโลกที่สามารถผลิตฝา
  (Closure) ที่มีน้ำหนักเบาและผลิตได้เร็วที่สุด ด้วยเหตุผลดังกล่าว
  ทำให้บริษัทฯมีความเชื่อมั่นในศักยภาพในการแข่งขันของบริษัทฯ
  และธุรกิจผลิตภัณฑ์พลาสติกเพื่องานอุตสาหกรรมมีศักยภาพที่จะเติบโตได้อีกมากในอนาคต

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเทียบขนาดกับคู่แข่งขันได้โดยตรง
  เนื่องจากโรงงานพลาสติกขนาดกลางและขนาดเล็กมีจำนวนนับพันแห่ง อย่างไรก็ตาม
  ด้วยเทคโนโลยีในการผลิต กำลังการผลิตในปัจจุบัน ตลอดจนความหลากหลายของสินค้า
  ทำให้บริษัทฯมีความเชื่อมั่นว่า
  บริษัทฯเป็นผู้ผลิตและจำหน่ายผลิตภัณฑ์พลาสติกเพื่องานอุตสาหกรรมในอันดับต้นๆ ของประเทศไทย
  ที่ลูกค้าให้การยอมรับและเชื่อมั่นในคุณภาพสินค้า
  ตลอดจนมีส่วนแบ่งทางการตลาดในกลุ่มผลิตภัณฑ์ที่บริษัทฯมีความชำนาญในสัดส่วนที่ดี เช่น
  เปลือกหม้อแบตเตอรี่ ชิ้นส่วนอุตสาหกรรม และผลิตภัณฑ์กลุ่ม Material Handling เป็นต้น
  และ/หรือมีโอกาสที่จะได้รับส่วนแบ่งทางการตลาดเพิ่มเติมในอนาคตสำหรับกลุ่มผลิตภัณฑ์ใหม่ที่มีศักยภาพในการแข่งขันและเมื่อเป็นที่รู้จักมากขึ้นในท้องตลาด

(ง) การจัดหาผลิตภัณฑ์หรือบริการ

  บริษัทฯมีโรงงานผลิตผลิตภัณฑ์เพื่องานอุตสาหกรรม 3 โรงงาน ได้แก่ โรงงานสุขสวัสดิ์
  โรงงานบางปู และโรงงานอมตะนคร ชลบุรี โดยผลิตสินค้าแตกต่างกันดังนี้ :-

[]

โรงงานสุขสวัสดิ์

ผลิตผลิตภัณฑ์บรรจุภัณฑ์อาหาร

[]

โรงงานบางปู

ผลิตเปลือกหม้อแบตเตอรี่

[]

โรงงานอมตะนคร ชลบุรี

ผลิตผลิตภัณฑ์เพื่องานอุตสาหกรรมเกือบทุกประเภททั้งชิ้นงานขนาดเล็กและชิ้นงานขนาดใหญ่ ได้แก่
พาเลท ลังบรรจุขวด ถัง ถังขยะ บรรจุภัณฑ์อาหารและเครื่องดื่ม กล่องบรรจุแผ่นซีดีและดีวีดี
อุปกรณ์ตกแต่ง เปลือกหม้อแบตเตอรี่ ชิ้นส่วนเครื่องใช้ไฟฟ้า และชิ้นส่วนยานยนต์

  วัตถุดิบที่สำคัญ ได้แก่ เม็ดพลาสติกชนิดต่างๆ
  ซึ่งซื้อส่วนใหญ่ภายในประเทศจากตัวแทนจำหน่ายของผู้ผลิตหลายราย
  บริษัทฯไม่มีปัญหาคุณภาพวัตถุดิบ และไม่มีปัญหาการขาดแคลนวัตถุดิบแต่อย่างใด อย่างไรก็ตาม
  ช่วงเวลาที่ราคาน้ำมันดิบในตลาดโลกเพิ่มสูงขึ้น ราคาเม็ดพลาสติกก็มักเพิ่มสูงขึ้นด้วย
  แต่หากราคาเม็ดพลาสติกมีความผันผวนมาก บริษัทฯจะทำการสั่งซื้อวัตถุดิบบ่อยครั้งมากขึ้น
  เพื่อลดความเสี่ยงจากการขึ้นลงของราคา
  ตลอดจนการต่อรองเงื่อนไขทางการค้ากับผู้จำหน่ายวัตถุดิบเป็นครั้งคราวเพื่อให้บริษัทฯได้ราคาวัตถุดิบที่เหมาะสม
  เมื่อราคาวัตถุดิบมีการปรับตัวสูงขึ้น บริษัทฯก็จะสามารถปรับราคาขายกับลูกค้าได้
  หากมีการตกลงกันมาก่อน โดยบริษัทฯจะหลีกเลี่ยงการรับคำสั่งซื้อล่วงหน้านานๆ

  แม้ว่ากระบวนการผลิตของบริษัทฯไม่ก่อให้เกิดผลกระทบต่อสิ่งแวดล้อม
  แต่บริษัทฯก็ให้ความสำคัญกับการอนุรักษ์สิ่งแวดล้อมมากขึ้น โดยบริษัทฯได้กำหนดแนวทาง 3 Save
  : Save Material, Save Energy, Save the World ตั้งแต่ปี พ.ศ. 2551
  ซึ่งเป็นการให้ความสำคัญกับการลดการใช้วัตถุดิบ ลดการใช้พลังงาน
  ลดการปล่อยก๊าซคาร์บอนไดออกไซด์ในกระบวนการผลิต
  เพื่อมีส่วนร่วมในการช่วยลดมลภาวะต่อสิ่งแวดล้อมและภาวะโลกร้อน นอกจากนี้
  การร่วมวิจัยและพัฒนาวัตถุดิบกับผู้ผลิตวัตถุดิบ
  ก็เป็นอีกเป็นอีกแนวทางหนึ่งที่จะช่วยส่งเสริมให้สินค้าของบริษัทฯมีความเป็นมิตรกับสิ่งแวดล้อมมากขึ้นในอนาคต

(จ) งานที่ยังไม่ส่งมอบ

  ฐานลูกค้าของบริษัทฯค่อนข้างกว้าง บริษัทฯจึงไม่มีลูกค้ารายใหญ่ที่มีงานที่ยังไม่ส่งมอบเกินกว่า
  10% ของรายได้รวม

(2) ผลิตภัณฑ์เครื่องใช้ในครัวเรือน

(ก) ลักษณะผลิตภัณฑ์หรือบริการ

  []ได้แก่ เครื่องใช้บนโต๊ะอาหารและในครัวซึ่งผลิตมาจากผงเมลามีนโดยพิมพ์ลวดลายให้สวยงาม
  เช่น จาน ชาม โถใส่ข้าว ทัพพี ช้อน ถ้วยน้ำ เป็นต้น

[]

[]

(ข) การตลาดและภาวะการแข่งขัน

ลักษณะลูกค้า จำหน่ายผ่านตัวแทนจำหน่าย ระบบการขายตรง (Direct Sales) โดย

  ขายตรงแก่ผู้บริโภค และส่งออกไปต่างประเทศ

ระยะเวลาให้สินเชื่อ 1) ขายในระบบการขายตรง (Direct Sales) เกือบทั้งหมดเป็นเงินสด

  2) ขายผ่านตัวแทนจำหน่ายในประเทศและต่างประเทศ ให้เครดิต

  เทอมประมาณ 30-150 วัน

  3) ขายลูกค้าทั่วไปในต่างประเทศ มีทั้งที่เป็นเงินสดและให้เครดิต

  เทอมประมาณ 30-60 วัน

  4) ขายในงานมหกรรมลดราคาจะขายเป็นเงินสด

กลยุทธ์การแข่งขัน เน้นสินค้าที่มีคุณภาพสูง และการออกแบบลวดลาย สีสันที่งดงาม

  ตลอดจนการพัฒนารูปทรงผลิตภัณฑ์ให้มีความเหมาะสมต่อการใช้งานที่หลากหลายมากขึ้น

ช่องทางการจำหน่าย ผลิตภัณฑ์เครื่องใช้ในครัวเรือนมีช่องทางการจำหน่ายดังนี้

  ส่งออกต่างประเทศ 48%

  ขายภายในประเทศ 52%

[]

  ตัวแทนจำหน่ายภายในประเทศ ได้แก่ บริษัท สยามเมลามีน มาร์เก็ตติ้ง จำกัด และบริษัท
  ศรีไทยมาร์เก็ตติ้ง จำกัด ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน

(ค) สถานภาพและศักยภาพการแข่งขัน

  อุตสาหกรรมการผลิตผลิตภัณฑ์เครื่องใช้ในครัวเรือนที่ทำด้วย “ผงเมลามีน”
  ซึ่งเป็นสารพลาสติกที่สามารถทนทานต่อความร้อนได้สูงถึง 100 องศาเซลเซียส
  เหมาะสมที่จะใช้ทำเป็นภาชนะใส่อาหารเพราะให้ความปลอดภัยสูงต่อผู้บริโภค
  ผลิตภัณฑ์ชนิดนี้มีผู้ผลิตในประเทศอยู่เพียงไม่กี่ราย
  ผลิตภัณฑ์เครื่องใช้ในครัวเรือนของบริษัทฯมีความแข็งแรงทนทาน มีลวดลายและสีสันสวยงาม
  ประกอบกับคุณสมบัติของผลิตภัณฑ์ที่มีคุณภาพและความปลอดภัยต่อผู้บริโภคสูงด้วยวัตถุดิบหลักที่ใช้ในการผลิตมาจากผงเมลามีน
  100%
  ทำให้ผลิตภัณฑ์เครื่องใช้ในครัวเรือนของบริษัทฯเป็นที่นิยมของตลาดโดยทั่วไปทั้งภายในประเทศและต่างประเทศ
  บริษัทฯสามารถส่งออกไปยังประเทศต่างๆ ได้แล้วมากกว่า 100 ประเทศทั่วโลก
  และตลาดยังมีลู่ทางที่จะขยายตัวได้อีก

  บริษัทฯเป็นผู้นำในวงการผลิตภัณฑ์เมลามีน โดยเป็นผู้ผลิตภาชนะเมลามีน 100%
  รายใหญ่ที่สุดในโลกและมีเทคโนโลยีในการผลิตที่ทันสมัยด้วยการนำระบบการผลิตแบบลีน (Lean
  Manufacturing)
  มาใช้ในการผลิตผลิตภัณฑ์เครื่องใช้ในครัวเรือนและพัฒนาเทคนิคการผลิตให้เป็นอัตโนมัติมากขึ้น
  นอกจากนี้
  บริษัทฯได้ขยายฐานการตลาดและการผลิตผลิตภัณฑ์เครื่องใช้ในครัวเรือนไปยังประเทศเวียดนาม
  และสร้างฐานการตลาดที่มั่นคงในประเทศอินเดียผ่านช่องทางผู้จัดจำหน่ายหลายราย

  ในปี พ.ศ. 2554 บริษัทฯได้ลงนามในบันทึกข้อตกลงกับ Truyts Import
  ซึ่งเป็นผู้ออกแบบและจำหน่ายผลิตภัณฑ์เมลามีนที่ใช้สำหรับกลุ่ม HORECA (Hotel, Restaurant
  and Catering) รายใหญ่ของประเทศเนเธอร์แลนด์ เพื่อร่วมใช้ตราสินค้า Truyts Import
  by Srithai Superware ในตลาดโลก โดยความร่วมมือกันดังกล่าว
  ส่งผลให้ตราสินค้าของทั้งสองฝ่ายมีความแข็งแกร่งและเป็นที่รู้จักในตลาดโลกมากยิ่งขึ้น

  []

  บริษัทฯมีตราสินค้าของผลิตภัณฑ์เครื่องใช้ในครัวเรือนที่ทำด้วยเมลามีนอยู่ 6 ตรา ได้แก่
  Superware, Vanda, Flowerware, Melamineware, Unica และ Ektra
  โดยบริษัทฯเป็นผู้จำหน่ายผลิตภัณฑ์ เมลามีนเพียงแห่งเดียวในประเทศไทยที่มีระบบขายตรง

ในส่วนของสินค้าภายใต้ ชื่อ “เอกตรา” (Ektra) มีทั้งผลิตภัณฑ์ที่ทำมาจากพลาสติกและเมลามีน
เน้นการออกแบบที่ทันสมัยเพื่อให้เหมาะกับกลุ่มลูกค้าหลัก 2 กลุ่ม ได้แก่

1)  กลุ่มลูกค้าชีวิตคนเมือง (Metro Living)
    เพื่อให้สอดคล้องกับกระแสแนวนิยมของสินค้าที่มีดีไซน์และการใช้งานที่เหมาะกับสภาพชีวิตคนเมืองยุคใหม่
    ซึ่งเป็นการขยายฐานลูกค้าสู่ผู้บริโภคกลุ่มใหม่โดยเฉพาะอย่างยิ่งในระดับบนมากขึ้น

2)  กลุ่มลูกค้า HORECA (Hotel, Restaurant and Catering)
    โดยการจำหน่ายสินค้าประเภท Modern Catering
    ที่สามารถใช้บนโต๊ะอาหารในสไตล์ทันสมัย

กลุ่มสินค้ายี่ห้อ “เอกตรา” (Ektra)
ได้รับความนิยมและมีการขยายตัวของยอดขายอยู่ในเกณฑ์ที่น่าพอใจ ทั้งนี้
บริษัทฯจัดจำหน่ายสินค้าดังกล่าวผ่านระบบการขายตรง
และวางจำหน่ายในห้างสรรพสินค้าและร้านค้าชั้นนำหลายแห่ง
รวมถึงการส่งออกไปจำหน่ายในต่างประเทศ

[]

ขนาดของบริษัทเมื่อเทียบกับคู่แข่งขัน

  บริษัทฯมีขนาดใหญ่ที่สุดทั้งในส่วนของส่วนแบ่งตลาดและกำลังการผลิต โดยมีกำลังผลิตเกินกว่า
  13,500 ตันต่อปี และมากกว่าคู่แข่งในอุตสาหกรรมเดียวกันอยู่หลายเท่า

(ง) การจัดหาผลิตภัณฑ์หรือบริการ

[]

  บริษัทฯผลิตสินค้าประเภทเครื่องใช้ในครัวเรือนที่โรงงานโคราช ภายในเขตนิคมอุตสาหกรรม
  สุรนารี จังหวัดนครราชสีมา โดยเน้นการผลิตตามใบสั่งซื้อจากต่างประเทศ
  และการผลิตสินค้าเมลามีนที่ได้รับความนิยมจากตลาดภายในประเทศเป็นหลัก
  สำหรับวัตถุดิบที่สำคัญ คือ ผงเมลามีนซึ่งซื้อจากผู้ผลิตภายในประเทศเกือบทั้งหมด
  บริษัทฯมีความสัมพันธ์ที่ดีกับผู้ผลิตวัตถุดิบ
  วัตถุดิบที่ใช้ไม่มีปัญหาด้านคุณภาพหรือการขาดแคลนแต่อย่างไร
  และกระบวนการผลิตไม่ก่อให้เกิดผลกระทบต่อสิ่งแวดล้อม

  บริษัทฯซื้อผงเมลามีนจากบริษัท ไทย เอ็มเอฟซี จำกัด ประมาณร้อยละ 60 ของยอดสั่งซื้อผง
  เมลามีนทั้งหมดในปี พ.ศ. 2554 เนื่องจากเป็นบริษัทในเครือ
  จึงซื้อผงเมลามีนได้ในราคาที่เหมาะสมและคุณภาพได้ตามมาตรฐานสากล
  รวมทั้งไม่มีปัญหาขาดแคลนวัตถุดิบ

(จ) งานที่ยังไม่ส่งมอบ

  การขายของบริษัทฯกระจายไปยังลูกค้าทั้งภายในประเทศและต่างประเทศหลายหมื่นราย
  ซึ่งเป็นทั้งลูกค้ารายย่อยและตัวแทนจำหน่าย บริษัทฯไม่มีงานที่ยังไม่ส่งมอบเกินกว่า 10%
  ของรายได้รวม

4.1.2 สายธุรกิจซื้อมาขายไป

สายธุรกิจซื้อมาขายไปเป็นสายธุรกิจที่ช่วยเสริมสร้างรายได้ให้กับบริษัทฯนอกเหนือจากรายได้หลักที่มาจากสายธุรกิจพลาสติก
โดยการสรรหาสินค้าใหม่ๆ ที่มีคุณภาพ มีความทันสมัย
และเป็นที่นิยมของตลาดจากทั้งในประเทศและต่างประเทศมาจำหน่ายในราคาที่เหมาะสม
ซึ่งมีรายละเอียดดังนี้

(ก) ลักษณะผลิตภัณฑ์หรือบริการ

  สินค้าที่บริษัทฯจัดหามาจำหน่ายในสายธุรกิจซื้อมาขายไปสามารถจำแนกได้ดังนี้

  1) ผลิตภัณฑ์ที่จำหน่ายผ่านระบบธุรกิจเครือข่ายเอสเนเจอร์ จำแนกเป็นกลุ่มผลิตภัณฑ์หลักดังนี้

-   กลุ่มผลิตภัณฑ์เพื่อสุขภาพ (Health Care)

[]

-   กลุ่มผลิตภัณฑ์เพื่อความงาม (Beauty Care)

[]

-   กลุ่มผลิตภัณฑ์ของใช้ส่วนตัว (Personal Care)

[]

-   กลุ่มผลิตภัณฑ์ของใช้ในครัวเรือน (Family & Home Care)

[]

2) ผลิตภัณฑ์ประเภทซื้อมาขายไปอื่น จำแนกตามแหล่งผลิตสินค้าได้ดังนี้

ผลิตภัณฑ์ภายในประเทศ ได้แก่ ชุดเครื่องนอน ภาชนะที่ใช้ในการประกอบอาหารต่างๆ เป็นต้น

ผลิตภัณฑ์ที่นำเข้าจาก ได้แก่ ล็อกแอนด์ล็อก กล่องถนอมอาหารระบบล็อกพิเศษจาก

  ต่างประเทศ ประเทศเกาหลีใต้ โต๊ะ เก้าอี้ เตียงนอนชายหาด ตรา Evolutif และ Kettal
  จากประเทศฝรั่งเศสและสเปน

[]

(ข) การตลาดและภาวะแข่งขัน

ลักษณะลูกค้า กลุ่มผู้บริโภคสินค้าโดยตรง และกลุ่มธุรกิจ HORECA ซึ่ง

  ประกอบด้วย โรงแรม (Hotel) ภัตตาคาร (Restaurant) และร้านอาหาร (Catering)

ระยะเวลาให้สินเชื่อ 1) ขายผ่านตัวแทนจำหน่าย ให้เครดิตเทอมประมาณ 90-150 วัน

  2) ขายผ่านระบบการขายตรงแบบ Single-level Marketing เกือบ

  ทั้งหมดเป็นเงินสด

  3) ขายผ่านระบบธุรกิจเครือข่ายเอสเนเจอร์แบบ Multi-level

  Marketing ทั้งหมดเป็นเงินสด

  4) ขายในงานมหกรรมลดราคาทั้งหมดเป็นเงินสด

กลยุทธ์การแข่งขัน เน้นความหลากหลายของสินค้าด้วยการสรรหาสินค้านวัตกรรม

  สินค้าคุณภาพที่มีความปลอดภัย ทันสมัย
  และเป็นที่นิยมของตลาดจากทั้งในประเทศและต่างประเทศมาจำหน่ายในราคาที่เหมาะสมอย่างต่อเนื่อง
  เน้นการจำหน่ายสินค้าที่ครบวงจรหรือเป็นกลุ่มสินค้าที่สามารถเสนอขายให้กลุ่มลูกค้าเป้าหมายเดียวกัน
  ควบคู่ไปกับการส่งเสริมการขายและการขยายฐานสมาชิกของระบบธุรกิจขายตรงแบบ
  Single-level Marketing และธุรกิจเครือข่ายแบบ Multi-level Marketing
  เพื่อการเข้าถึงกลุ่มผู้บริโภคและลูกค้ากลุ่มเป้าหมายได้มากขึ้น
  ตลอดจนช่วยให้สินค้าติดตลาดและเป็นที่รู้จักของผู้บริโภคอย่างรวดเร็ว

ช่องทางการจำหน่าย บริษัทฯจำหน่ายให้แก่ผู้บริโภคโดยตรงและผ่านตัวแทนจำหน่าย

  บางส่วน ตลอดจนจำหน่ายโดยใช้ระบบการขายตรง (Direct Sales) ทั้งระบบธุรกิจแบบ
  Single-level Marketing และธุรกิจเครือข่ายแบบ Multi-level Marketing

  ส่งออกต่างประเทศ 10%

  ขายภายในประเทศ 90%

(ค) สถานภาพและศักยภาพการแข่งขัน

  ผลิตภัณฑ์ที่บริษัทฯนำมาจำหน่ายในสายธุรกิจซื้อมาขายไปเริ่มมีความหลากหลายโดยเฉพาะผลิตภัณฑ์ภายใต้ตราสินค้า
  SNatur ที่จำหน่ายผ่านระบบธุรกิจเครือข่าย
  ประกอบกับฐานสมาชิกที่มีการขยายตัวจากการมีผู้สนใจร่วมทำธุรกิจมากขึ้น
  ส่งผลให้ผลิตภัณฑ์ของบริษัทฯสามารถครอบคลุมตลาดได้กว้างขวาง
  และบริษัทฯมีรายได้ที่เพิ่มสูงขึ้นในปี พ.ศ. 2554

  บริษัทฯให้ความสำคัญกับการคัดสรรสินค้าที่มีคุณภาพและความปลอดภัย
  สามารถตอบสนองกับความต้องการของลูกค้าตามกระแสนิยมของตลาด
  และเป็นผลิตภัณฑ์ที่ใช้ในชีวิตประจำวันหรือเป็นผลิตภัณฑ์ที่มีความแตกต่างจากสินค้าทั่วไป ในปี
  พ.ศ. 2555 บริษัทฯจะขยายกลุ่มผลิตภัณฑ์เพิ่มอีก 2 กลุ่ม คือ กลุ่มผลิตภัณฑ์นวัตกรรม
  และกลุ่มผลิตภัณฑ์เกี่ยวเนื่องทางการเกษตร สินค้าที่จำหน่าย ได้แก่ ชุดปรับสรีระ
  และสารอินทรีย์เสริมชนิดใหม่สำหรับพืช นอกจากนี้
  บริษัทฯได้ทำกิจกรรมทางการตลาดโดยเน้นแนวคิดของการดูแลสุขภาพในเชิงรุก “รู้ก่อนป่วย
  กันก่อนเป็นโรค” ด้วยการเปิดห้องปฏิบัติการ “SNatur Genomic Lab”
  ซึ่งเป็นศูนย์บริการตรวจสุขภาพครบวงจร
  โดยมีวัตถุประสงค์เพื่อก้าวไปสู่การเป็นศูนย์กลางในการยกระดับการดูแลสุขภาพของผู้บริโภคและสมาชิกเครือข่าย

  ด้วยความพร้อมทางด้านการเงินที่สามารถสนับสนุนธุรกิจเครือข่าย
  การเป็นที่ยอมรับในสังคมและแวดวงธุรกิจ ทรัพยากรที่มีประสิทธิภาพและเพียบพร้อม ได้แก่
  ฐานสมาชิกของระบบการขายตรง ระบบเทคโนโลยีสารสนเทศที่ทันสมัย
  ศูนย์จำหน่ายสินค้าที่มีอยู่ทั่วทุกภูมิภาค
  ตลอดจนการเปลี่ยนรูปแบบของการดำเนินธุรกิจให้เหมาะสมกับสถานการณ์และเป็นประโยชน์สูงสุดต่อสมาชิก
  ทำให้ธุรกิจเครือข่ายเอสเนเจอร์สามารถก้าวไปสู่การเป็นทางเลือกที่ดีกว่าของผู้ที่ต้องการทำธุรกิจเครือข่าย
  และส่งผลให้ฐานสมาชิกมีการขยายตัวและกว้างขวางมากยิ่งขึ้นทั้งในประเทศและต่างประเทศ
  เพื่อร่วมกันผลักดันให้สินค้าของบริษัทฯสามารถกระจายสู่ตลาดผู้บริโภคได้กว้างขวางมากขึ้นและบริษัทฯมียอดขายที่เติบโตขึ้นในอนาคต

  อนึ่ง
  บริษัทฯจะทำการศึกษาสินค้าและตลาดอย่างถี่ถ้วนก่อนนำสินค้ามาจำหน่ายหรือต้องเป็นสินค้าที่มีมูลค่าตลาดรองรับไม่น้อยกว่าเกณฑ์ที่กำหนด
  เพื่อลดความเสี่ยงและการแข่งขันที่ไม่จำเป็น นอกจากนี้
  สายธุรกิจซื้อมาขายไปยังเป็นสายธุรกิจที่ไม่ต้องใช้เงินลงทุนมาก
  และหากสินค้าที่นำมาจำหน่ายไม่สามารถทำกำไรหรือเป็นที่นิยมของตลาดได้ตามที่คาดการณ์
  บริษัทฯก็สามารถเลิกจำหน่ายสินค้าชนิดนั้นได้โดยไม่ได้รับผลกระทบมากนัก
  ซึ่งเป็นข้อดีของธุรกิจประเภทนี้

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเปรียบเทียบขนาดกับคู่แข่งขันได้โดยตรง
  เนื่องจากสินค้าที่บริษัทฯนำมาจำหน่ายมีความหลากหลายและประเภทของการใช้งานที่แตกต่างกัน
  และมีคู่แข่งขันที่มากมายหลากหลายขนาด
  จึงไม่สามารถประเมินสภาพตลาดโดยรวมของแต่ละผลิตภัณฑ์และส่วนแบ่งทางการตลาดของบริษัทฯที่ชัดเจนได้
  แต่จากคุณภาพและคุณลักษณะพิเศษเฉพาะ ตลอดจนสิทธิบัตรในตัวสินค้าที่บริษัทฯนำมาจำหน่าย
  ทำให้สินค้าของบริษัทฯยากแก่การเลียนแบบและสามารถเป็นอีกทางเลือกหนึ่งให้แก่ผู้บริโภคได้

(ง) การจัดหาผลิตภัณฑ์หรือบริการ

  บริษัทฯจัดหาสินค้าจากผู้ผลิตหลายรายจากทั้งในประเทศและต่างประเทศ
  ซึ่งในการติดต่อกับผู้ผลิตสินค้าแต่ละรายเพื่อนำสินค้ามาจำหน่ายนั้น
  บริษัทฯได้ศึกษาและพิจารณาถึงคุณภาพของตัวสินค้าและการเป็นที่ยอมรับจากลูกค้าทั่วไป
  ขีดความสามารถในการผลิต ข้อมูลด้านการตลาด ตลอดจนข้อมูลด้านอื่นๆ
  ของผู้ผลิตสินค้าตามหลักเกณฑ์ในการเป็นคู่ค้าที่ดี (Good Supplier Selection Program)
  เช่น การสนับสนุนด้านการตลาด การขนส่งและการกระจายสินค้า
  และการสนับสนุนด้านวิทยากร/ฝึกอบรม เป็นต้น ควบคู่ไปกับการสร้างความสัมพันธ์ที่ดีต่อกันอีกด้วย
  ทั้งนี้เพื่อให้บริษัทฯมีความมั่นใจได้ว่า บริษัทฯจะไม่มีปัญหาขาดแคลนสินค้าที่จะนำมาจำหน่าย

(จ) งานที่ยังไม่ส่งมอบ

  บริษัทฯมีการจำหน่ายสินค้าให้แก่ลูกค้ามากมายหลากหลายประเภททั้งกลุ่มผู้บริโภคโดยตรง
  ลูกค้ารายย่อย ตัวแทนจำหน่าย และกลุ่มธุรกิจโรงแรม ภัตตาคาร และร้านอาหาร
  ซึ่งบริษัทฯไม่มีงานที่ยังไม่ส่งมอบเกินกว่า 10% ของรายได้รวม

4.1.3 สายธุรกิจอื่น

สายธุรกิจอื่นประกอบด้วยสายงานแม่พิมพ์ซึ่งเป็นส่วนสนับสนุนของสายธุรกิจพลาสติก
และกลุ่มธุรกิจอื่นนอกเหนือจากสายธุรกิจพลาสติกและสายธุรกิจซื้อมาขายไป
โดยมีรายละเอียดของสายธุรกิจอื่นดังต่อไปนี้

(1) สายงานแม่พิมพ์

  บริษัทฯไม่ได้ดำเนินธุรกิจผลิตแม่พิมพ์เองเพื่อจำหน่ายให้บุคคลภายนอก
  แต่ธุรกิจดังกล่าวดำเนินการโดยบริษัทในเครือ ได้แก่ บริษัท ศรีไทย มิยากาวา จำกัด และบริษัท
  ศรีไทยโมลด์ส จำกัด
  ซึ่งทั้งสองบริษัทต่างก็เป็นบริษัทที่ดำเนินธุรกิจรับจ้างผลิตแม่พิมพ์ฉีดพลาสติกสำหรับใช้งานในอุตสาหกรรมยานยนต์
  เครื่องใช้ไฟฟ้า และเครื่องสุขภัณฑ์ที่ชิ้นงานมีความละเอียด เที่ยงตรง

[]

  บริษัทฯมีความจำเป็นต้องใช้แม่พิมพ์ในการผลิตสินค้าพลาสติกทั้งผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  แม่พิมพ์จึงมีความสำคัญต่อสายธุรกิจพลาสติกค่อนข้างมาก
  เนื่องจากแม่พิมพ์แต่ละชุดจะมีลักษณะและประสิทธิภาพในการผลิตชิ้นงานที่แตกต่างกัน ดังนั้น
  หากนำแม่พิมพ์ที่ไม่มีคุณภาพมาใช้ในการผลิต ชิ้นงานที่ผลิตได้ก็จะไม่มีคุณภาพและไม่ได้มาตรฐาน
  อีกทั้งอาจก่อให้เกิดของเสียในกระบวนการผลิตได้ โดยปัจจุบันแม่พิมพ์สามารถแบ่งได้ 3 กลุ่ม
  ดังนี้

  กลุ่มที่ 1 แม่พิมพ์สำหรับผลิตอุปกรณ์เครื่องใช้ต่างๆ ที่มีรูปแบบเรียบง่าย ได้แก่
  เครื่องใช้ในครัวเรือน และของเด็กเล่น ซึ่งใช้ระบบการฉีดพลาสติกแบบธรรมดาในการผลิต
  ดังนั้น แม่พิมพ์จึงมีราคาต่ำ และมีผู้ผลิตรายย่อยที่สามารถผลิตแม่พิมพ์ในกลุ่มนี้ได้เป็นจำนวนมาก

  กลุ่มที่ 2 แม่พิมพ์สำหรับผลิตอุปกรณ์และชิ้นงานเครื่องใช้ไฟฟ้า ชิ้นส่วนยานยนต์และสุขภัณฑ์ต่างๆ
  ซึ่งต้องใช้เทคนิคในการผลิตและมีขั้นตอนในการผลิตค่อนข้างมาก
  โดยผู้ผลิตแม่พิมพ์ต้องใช้เงินลงทุนในการซื้อเครื่องจักรและ Software จำนวนมาก
  จึงจะสามารถผลิตแม่พิมพ์ในกลุ่มนี้ได้ ทั้งนี้ บริษัท ศรีไทย มิยากาวา จำกัด และบริษัท
  ศรีไทยโมลด์ส จำกัด จัดเป็นผู้ผลิตแม่พิมพ์ที่มีความสามารถในการผลิตแม่พิมพ์ในกลุ่มนี้

  กลุ่มที่ 3 แม่พิมพ์ที่มีรูปร่างทรงกลมและผิวเรียบ ได้แก่ แม่พิมพ์สำหรับผลิตถังหรือแก้ว
  ซึ่งใช้กับเครื่องจักรที่มีประสิทธิภาพในการผลิตสูง
  ส่วนใหญ่ผู้ผลิตแม่พิมพ์ในประเทศไทยยังไม่สามารถผลิตแม่พิมพ์ที่มีคุณภาพสูงในกลุ่มนี้ได้
  จึงต้องว่าจ้างผู้ผลิตในต่างประเทศและนำเข้ามาในราคาที่สูง ขณะเดียวกัน
  บริษัทฯมีแผนที่จะให้บริษัทในเครือที่ผลิตแม่พิมพ์ทำการปรับปรุงและพัฒนาเทคโนโลยีการผลิตให้สามารถผลิตแม่พิมพ์ในกลุ่มนี้ได้ในอนาคตเพื่อลดการนำเข้าจากต่างประเทศ

(ก) ลักษณะผลิตภัณฑ์หรือบริการ

  เป็นการรับจ้างผลิตแม่พิมพ์สำหรับผลิตชิ้นงานพลาสติก หรือชิ้นงานเมลามีน
  ตามรูปแบบและขนาดที่ลูกค้ากำหนด พร้อมทั้งให้บริการซ่อมแก้ไขแม่พิมพ์ตามที่ลูกค้าต้องการ

(ข) การตลาดและภาวะแข่งขัน

  ธุรกิจต่างๆ มีความต้องการผลิตชิ้นงานและสินค้าพลาสติกในแต่ละปีเพิ่มมากขึ้นเรื่อยๆ
  เนื่องจากผู้ผลิตสินค้าในอุตสาหกรรมต่างๆ มีการออกแบบสินค้าใหม่ๆ อยู่เสมอ
  พร้อมกับพยายามลดต้นทุนด้วยการเปลี่ยนวัตถุดิบจากเหล็กหรือโลหะต่างๆ
  ที่มีราคาสูงมาเป็นพลาสติกที่มีราคาขายและต้นทุนในการผลิตต่ำกว่า
  ไม่ว่าจะเป็นอุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเครื่องสุขภัณฑ์
  และอื่นๆ ประกอบกับแม่พิมพ์ซึ่งถือว่าเป็นส่วนสำคัญและเป็นจุดเริ่มต้นของธุรกิจผลิตสินค้าพลาสติก
  จึงทำให้มีผู้ประกอบการจำนวนมากทั้งคนไทยและต่างชาติลงทุนในธุรกิจรับจ้างทำแม่พิมพ์ทั้งขนาดเล็กและขนาดใหญ่ที่ใช้เงินลงทุนไม่สูงมากนักเป็นจำนวนมาก
  นอกจากนี้
  จากการส่งเสริมและพัฒนาบุคลากรในอุตสาหกรรมแม่พิมพ์ในประเทศให้มีความก้าวหน้าและมีประสิทธิภาพ
  ทำให้อุตสาหกรรมแม่พิมพ์ในประเทศมีความสามารถในการผลิตแม่พิมพ์มากขึ้นและไม่ขาดแคลนบุคลากร
  ตลอดจนมีกำลังการผลิตที่เพียงพอต่อความต้องการแม่พิมพ์ในประเทศ
  โดยมีการนำเข้าจากต่างประเทศเฉพาะแม่พิมพ์ที่มีรูปร่างซับซ้อนและต้องใช้เทคโนโลยีขั้นสูงในการผลิต

  อย่างไรก็ตาม เนื่องจากตลาดแม่พิมพ์ได้เปิดกว้างมากขึ้น
  ผู้ผลิตสินค้าสามารถว่าจ้างผลิตแม่พิมพ์จากผู้ประกอบการทั้งในประเทศและต่างประเทศโดยพิจารณาจากคุณภาพ
  ความสามารถในการผลิต และราคาแม่พิมพ์
  ทำให้อุตสาหกรรมแม่พิมพ์ในประเทศไทยต้องแข่งขันกับผู้ประกอบการต่างชาติสูงขึ้นทั้งในด้านราคาและความสามารถในการผลิต

(ค) สถานภาพและศักยภาพการแข่งขัน

  ด้วยศักยภาพและความพร้อมทางด้านบุคลากร เครื่องจักรและอุปกรณ์ที่ทันสมัย ตลอดจน
  Software Computer ทำให้บริษัท ศรีไทย มิยากาวา จำกัด และบริษัท ศรีไทยโมลด์ส จำกัด
  มีความสามารถในการผลิตแม่พิมพ์ที่มีความละเอียดและเที่ยงตรงสูง
  และสามารถผลิตแม่พิมพ์ป้อนให้กับอุตสาหกรรมยานยนต์ เครื่องใช้ไฟฟ้า เครื่องสุขภัณฑ์ และอื่นๆ
  ได้ปีละจำนวนมากขึ้นอยู่กับความยากง่ายและขนาดของแม่พิมพ์ที่ผลิต
  จากภาวะการแข่งขันทางด้านราคาที่สูงขึ้น
  ทั้งสองบริษัทก็พยายามลดต้นทุนการผลิตเพื่อเพิ่มศักยภาพในการแข่งขันทางด้านราคาควบคู่กับการสร้างความสัมพันธ์กับลูกค้ารายใหม่ๆ
  เพื่อเพิ่มโอกาสในการขาย

  ในปี พ.ศ. 2554 บริษัท ศรีไทยโมลด์ส จำกัด
  ได้ลงทุนในเครื่องจักรใหม่และพัฒนาบุคลากรเพื่อดำเนินการผลิตและซ่อมแซมแม่พิมพ์สำหรับผลิตบรรจุภัณฑ์อาหารและเครื่องดื่มแบบผนังบาง
  (Thin Wall) ซึ่งมีความยากและใช้เทคนิคขั้นสูงในการผลิต
  อีกทั้งยังมีผู้ประกอบการในประเทศไทยน้อยรายที่สามารถผลิตและซ่อมแซมแม่พิมพ์ดังกล่าวได้
  ถือเป็นก้าวสำคัญของบริษัท ศรีไทยโมลด์ส จำกัด
  ที่สามารถเพิ่มขีดความสามารถในการผลิตและส่งผลให้มีศักยภาพในการแข่งขันเพิ่มขึ้นได้

ขนาดของบริษัทเมื่อเทียบกับคู่แข่งขัน

  บริษัท ศรีไทย มิยากาวา จำกัด มีเครื่องจักร อุปกรณ์
  และกำลังคนที่สามารถผลิตแม่พิมพ์ขนาดน้ำหนักตั้งแต่ 200 กิโลกรัม ถึง 5,000 กิโลกรัม
  ส่วนบริษัท ศรีไทยโมลด์ส จำกัด สามารถผลิตขนาดใหญ่ได้ถึง 10,000 กิโลกรัม อย่างไรก็ตาม
  แม้ว่าปริมาณคู่แข่งขันจะเพิ่มสูงขึ้น
  แต่ผู้ประกอบการแต่ละรายต่างก็มีลูกค้าและความชำนาญในแม่พิมพ์ฉีดพลาสติกของสินค้าแต่ละชนิดที่ไม่เหมือนกัน
  ทำให้ทั้งสองบริษัทยังมีการแข่งขันที่ไม่สูงมากนักในตลาดแม่พิมพ์ประเภทที่ทั้งสองบริษัทมีความชำนาญ

(ง) การจัดหาผลิตภัณฑ์หรือบริการ

  เหล็กเป็นวัตถุดิบในการผลิตแม่พิมพ์ ประเทศไทยมีตัวแทนจำหน่ายและผู้นำเข้าจำนวนมาก
  ทำให้มีการแข่งขันสูง บริษัทในเครือของบริษัทฯจึงสามารถจัดซื้อได้ง่ายและสะดวก
  ไม่มีปัญหาขาดแคลน

(จ) งานที่ยังไม่ส่งมอบ

  เนื่องจากงานแม่พิมพ์เป็นงานที่ต้องใช้เวลาค่อนข้างมากในการออกแบบและการผลิต
  ตลอดจนการทดสอบแม่พิมพ์ ซึ่งเป็นขั้นตอนการผลิตปกติ นอกจากนี้
  แม่พิมพ์แต่ละประเภทก็ใช้เวลาในการผลิตต่างกัน ดังนั้น
  หากในปีใดมีการรับงานแม่พิมพ์ที่มีความซับซ้อนและต้องใช้เวลาในการผลิตจำนวนมาก
  หรือมีปริมาณงานแม่พิมพ์ที่เข้ามาในช่วงปลายปีสูง
  ก็จะทำให้มีโอกาสที่จะมีงานที่ยังไม่ส่งมอบเมื่อคิดเป็นสัดส่วนของรายได้ผันแปรตามมูลค่าของงานแม่พิมพ์ที่รับในลักษณะดังกล่าว

  อย่างไรก็ตาม ณ วันที่ 31 ธันวาคม พ.ศ. 2554 บริษัท ศรีไทย มิยากาวา จำกัด
  ไม่มีงานที่ยังไม่ส่งมอบเกินกว่า 10% ของรายได้รวม ส่วนบริษัท ศรีไทยโมลด์ส จำกัด
  มีงานที่ยังไม่ส่งมอบให้แก่ลูกค้า 2 ราย คิดเป็นมูลค่าเกินกว่าร้อยละ 10 ของรายได้รวม
  และงานดังกล่าวคาดว่าจะส่งมอบให้แก่ลูกค้าได้ภายในปี พ.ศ. 2555

(2) สายงานอื่น

  บริษัทในเครือที่ถูกจัดอยู่ในกลุ่มสายงานอื่นเพียงแห่งเดียว คือ บริษัท ศรีไทยบรรรจุภัณฑ์ จำกัด
  ซึ่งมีรายละเอียดดังนี้

บริษัท ศรีไทยบรรจุภัณฑ์ จำกัด

(ก) ลักษณะผลิตภัณฑ์หรือบริการ

  ผลิตบรรจุภัณฑ์กล่องกระดาษพิมพ์ด้วยระบบ Offset เพื่อขายให้ผู้ผลิตสินค้า
  (สามารถผลิตได้ตามคำสั่งของผู้ซื้อ)

(ข) การตลาดและภาวะแข่งขันและสภาพการแข่งขัน

  ธุรกิจมีการแข่งขันรุนแรงพอสมควร
  แต่เนื่องจากมีลูกค้าประจำและเน้นการผลิตสินค้าที่มีคุณภาพและการให้บริการที่ดี
  จึงไม่มีปัญหาในการดำเนินธุรกิจ

(ค) การจัดหาผลิตภัณฑ์หรือบริการ

  วัตถุดิบหลัก คือ กระดาษกล่องแป้งและกระดาษคราฟท์ ซื้อจากผู้ค้าในประเทศทั้งหมด
  มีปัญหาเยื่อกระดาษขึ้นราคาและการขาดแคลนวัตถุดิบในตลาดเป็นบางครั้ง
  ทำให้วัตถุดิบมีราคาสูงขึ้นและต้องใช้ระยะเวลาในการสั่งซื้อ อย่างไรก็ตาม
  จากแนวทางแก้ไขปัญหาและการบริหารจัดการที่มีประสิทธิภาพ
  ทำให้ไม่มีผลกระทบที่เป็นสาระสำคัญต่อการผลิตและต้นทุนของผลิตภัณฑ์

(ง) งานที่ยังไม่ส่งมอบ

  บริษัท ศรีไทยบรรจุภัณฑ์ จำกัด ไม่มีงานที่ยังไม่ส่งมอบเกิน 10% ของรายได้รวม

4.2 ลักษณะของลูกค้าและความสัมพันธ์

(ก) ลักษณะของลูกค้าและความสัมพันธ์สำหรับสายธุรกิจพลาสติก

ประเภทของลูกค้าแบ่งออกได้เป็น 5 ประเภท คือ

1)  ผู้นำเข้าในต่างประเทศ
    มีทั้งประเภทนำเข้าเพื่อใช้งานเองและนำเข้าเพื่อจัดจำหน่ายในประเทศของตน เช่น
    ห้างสรรพสินค้า และตัวแทนจำหน่าย เป็นต้น โดยผู้นำเข้าจะสั่งซื้อจากบริษัทฯเป็นครั้งๆ ไป

2)  ลูกค้าสถาบัน ได้แก่ บริษัท หรือนิติบุคคลต่างๆ ที่ซื้อสินค้าไว้ใช้เอง เช่น
    สายการบินซื้อชุดเสิร์ฟอาหารบนเครื่องบิน หรือโรงงานผลิตน้ำอัดลมซื้อลังบรรจุขวด เป็นต้น
    นอกจากนี้ ยังมีลูกค้าสถาบันที่ซื้อสินค้าเพื่อนำไปประกอบหรือเพื่อใช้สนับสนุนธุรกิจของตน เช่น
    ผู้ประกอบรถยนต์ ผู้ผลิตเครื่องใช้ไฟฟ้าในบ้าน และโรงงานอุตสาหกรรมอาหารและเครื่องดื่ม
    เป็นต้น ลูกค้าประเภทนี้มีสัมพันธ์ที่ดีกับบริษัทฯและลูกค้าบางรายก็เป็นคู่ค้ากันมานาน

3)  ระบบการขายตรง ซึ่งมีพิธีกรหรือพนักงานขายตรงเป็นผู้ขายสินค้าซึ่งเป็นผู้ประกอบอาชีพอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้

4)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

5)  ขายเงินสดในงานมหกรรม เป็นการจัดงานมหกรรมลดราคาสินค้า ซึ่งจัดขึ้นปีละประมาณ 4
    ครั้ง ตามโรงงานต่างๆ ของบริษัทฯ สินค้าที่นำมาขายได้แก่ สินค้ามีรอยตำหนิ
    สินค้าที่ผลิตเกินคำสั่งซื้อจากลูกค้า และสินค้าค้างสต็อก ลูกค้าส่วนใหญ่เป็นแม่บ้าน
    และผู้บริโภคโดยตรง

  (ข) ลักษณะของลูกค้าและความสัมพันธ์สำหรับสายธุรกิจซื้อมาขายไป

  ประเภทของลูกค้าสามารถแบ่งออกได้ดังนี้

1)  ระบบการขายตรงแบบ Multi-level Marketing หรือระบบธุรกิจเครือข่าย
    ซึ่งมีนักธุรกิจอิสระร่วมทำธุรกิจในลักษณะ SNatur Business Partner
    โดยนักธุรกิจอิสระจะมีรายได้หลักตามแผนการจ่ายผลประโยชน์ตอบแทน

2)  ระบบการขายตรงแบบ Single-level Marketing
    ซึ่งมีพิธีกรหรือพนักงานขายตรงเป็นผู้ขายสินค้าอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้และผลประโยชน์ตอบแทน

3)  กลุ่มผู้บริโภคสินค้าโดยตรง หรือกลุ่มนิติบุคคลที่มีความต้องการสินค้าไว้ใช้งานเอง เช่น
    กลุ่มพ่อบ้านแม่บ้าน และกลุ่มธุรกิจ HORECA ซึ่งประกอบด้วย กลุ่มธุรกิจโรงแรม (Hotel)
    ภัตตาคาร (Restaurant) และร้านอาหาร (Catering) เป็นต้น

4)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

(ค) ลักษณะของลูกค้าและความสัมพันธ์สำหรับสายธุรกิจอื่น

- สายงานแม่พิมพ์

  บริษัท ศรีไทย มิยากาวา จำกัด และบริษัท ศรีไทยโมลด์ส จำกัด
  จัดส่งผู้ที่มีความชำนาญในการผลิตแม่พิมพ์ไปติดต่อให้คำปรึกษาแนะนำแก่โรงงานอุตสาหกรรมทั้งหลายที่ต้องการผลิตชิ้นส่วนอุตสาหกรรม
  หรือผลิตเครื่องใช้พลาสติก เพื่อเสนอบริการผลิตแม่พิมพ์
  ลูกค้าที่ติดต่อจึงมักเป็นลูกค้าประจำที่มีความสัมพันธ์ยาวนาน

- สายงานอื่นๆ

  บริษัท ศรีไทยบรรจุภัณฑ์ จำกัด มีลูกค้าที่เป็นผู้ใช้สินค้าโดยตรงประเภทโรงงานอุตสาหกรรม
  และส่วนใหญ่เป็นลูกค้าประจำที่มีความสัมพันธ์ยาวนาน

4.3 บัตรส่งเสริมการลงทุน

บริษัทฯและบริษัทย่อยได้รับอนุมัติบัตรส่งเสริมการลงทุนจากคณะกรรมการส่งเสริมการลงทุนโดยมีสิทธิประโยชน์สรุปได้ดังนี้

1) ผลิตภัณฑ์เพื่องานอุตสาหกรรม

1.1) บริษัท ศรีไทยซุปเปอร์แวร์ จำกัด (มหาชน)

+--------+---------------+-----------+---------------+----------------+
| บัตร    | ผลิตภัณฑ        | สถานที่ตั้ง   | สิทธิปร         | สิทธ            |
| ส่งเสริม | ์และกำลังการผลิต |           | ะโยชน์หลักที่ได้รับ | ิประโยชน์ที่เหลืออยู่ |
+--------+---------------+-----------+---------------+----------------+
| 700    | ผลิตภัณฑ์พลาสติก  | เขตนิคม    | 1)            | 1)             |
| 7/2537 |               | อุตสาหกรรม | ยกเว้นภ        | ยกเว้น          |
|        | 26,500 ตัน/ปี   |           | าษีเงินได้นิติบุคคล | อากรนำเข้าวัตถุดิบ |
|        |               | อมตะนคร   | 7 ปี           |                |
|        |               |           | นับจา          |                |
|        |               | จังหวัดชลบุรี | กวันที่เริ่มมีรายได้ |                |
|        |               |           |               |                |
|        |               |           | 2)            |                |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+
| 3004/ว | ช             | ถนนสุขสวัสดิ์ | 1)            | 1)             |
| ./2544 | ิ้นส่วนพลาสติกสำห |           | ยกเว้นอ        | ยกเว้น          |
|        | รับเครื่องใช้ไฟฟ้า | กรุงเทพฯ   | ากรนำเข้าวัตถุดิบ | อากรนำเข้าวัตถุดิบ |
|        |               |           |               |                |
|        | 12,000 ตัน/ปี   |           |               |                |
+--------+---------------+-----------+---------------+----------------+

+--------+---------------+-----------+---------------+----------------+
| บัตร    | ผลิตภัณฑ        | สถานที่ตั้ง   | สิทธิปร         | สิทธ            |
| ส่งเสริม | ์และกำลังการผลิต |           | ะโยชน์หลักที่ได้รับ | ิประโยชน์ที่เหลืออยู่ |
+--------+---------------+-----------+---------------+----------------+
| 1764(4 | บรรจุภัณฑ์พลาสติก | เขตนิคม    | 1)            | 1)             |
| )/2548 |               | อุตสาหกรรม | ยกเว้นอากร     | ยกเว้นภาษ       |
|        | 28,000 ตัน/ปี   |           | นำเข้าเครื่องจักร | ีเงินได้นิติบุคคลนับจ |
|        |               | อมตะนคร   |               | ากวันที่เริ่มมีรายได้ |
|        |               |           | 2)            |                |
|        |               | จังหวัดชลบุรี | ยกเว้นภ        | 2)             |
|        |               |           | าษีเงินได้นิติบุคคล | ยกเว้น          |
|        |               |           | 8 ปี           | อากรนำเข้าวัตถุดิบ |
|        |               |           | นับจา          |                |
|        |               |           | กวันที่เริ่มมีรายได้ |                |
|        |               |           |               |                |
|        |               |           | 3)            |                |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+
| 1339(2 | ชิ้นส่วนพลาสติกส  | เขตนิคม    | 1)            | 1)             |
| )/2550 | ำหรับอุตสาหกรรม | อุตสาหกรรม | ยกเว้นอากร     | ยกเว้นอาก       |
|        |               |           | นำเข้าเครื่องจักร | รนำเข้าเครื่องจักร |
|        | 40,000 ตัน/ปี   | อมตะนคร   |               |                |
|        |               |           | 2)            | 2)             |
|        |               | จังหวัดชลบุรี | ยกเว้นภ        | ยกเว้นภาษ       |
|        |               |           | าษีเงินได้นิติบุคคล | ีเงินได้นิติบุคคลนับจ |
|        |               |           | 7 ปี           | ากวันที่เริ่มมีรายได้ |
|        |               |           | นับจา          |                |
|        |               |           | กวันที่เริ่มมีรายได้ | 3)             |
|        |               |           |               | ยกเว้น          |
|        |               |           | 3)            | อากรนำเข้าวัตถุดิบ |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+
| 1389(2 | ชิ้นส่วนพลาสติกส  | เขตนิคม    | 1)            | 1)             |
| )/2553 | ำหรับอุตสาหกรรม | อุตสาหกรรม | ลดหย่อนอากร    | ลดหย่อนอาก      |
|        |               |           | นำเข้าเครื่องจักร | รนำเข้าเครื่องจักร |
|        | 5,500 ตัน/ปี    | บางปู      |               |                |
|        |               |           | 2)            | 2)             |
|        |               | จังหวัดส    | ยกเว้นภ        | ยกเว้นภาษ       |
|        |               | มุทรปราการ | าษีเงินได้นิติบุคคล | ีเงินได้นิติบุคคลนับจ |
|        |               |           | 3 ปี           | ากวันที่เริ่มมีรายได้ |
|        |               |           | นับจา          | (ณ วันที่ 31      |
|        |               |           | กวันที่เริ่มมีรายได้ | ธันวาคม พ.ศ.    |
|        |               |           |               | 2554           |
|        |               |           |               | ยังไม่มีรายได้)    |
+--------+---------------+-----------+---------------+----------------+

1.2) บริษัท พี.อี.ที. บโลว์ จำกัด

+--------+---------------+-----------+---------------+----------------+
| บัตร    | ผลิตภัณฑ        | สถานที่ตั้ง   | สิทธิปร         | สิทธ            |
| ส่งเสริม | ์และกำลังการผลิต |           | ะโยชน์หลักที่ได้รับ | ิประโยชน์ที่เหลืออยู่ |
+--------+---------------+-----------+---------------+----------------+
| 1067(5 | เป่าขวดพลาสติก  | ถนนสุขสวัสดิ์ | 1)            | 1)             |
| )/2555 |               |           | ยกเว้นอากร     | ยกเว้นอาก       |
|        | 3,000 ตัน/ปี    | กรุงเทพฯ   | นำเข้าเครื่องจักร | รนำเข้าเครื่องจักร |
|        |               |           |               |                |
|        |               |           | 2)            | 2)             |
|        |               |           | ยกเว้นภ        | ยกเว้นภาษ       |
|        |               |           | าษีเงินได้นิติบุคคล | ีเงินได้นิติบุคคลนับจ |
|        |               |           | 8 ปี           | ากวันที่เริ่มมีรายได้ |
|        |               |           | นับจา          | (ณ วันที่ 31      |
|        |               |           | กวันที่เริ่มมีรายได้ | ธันวาคม พ.ศ.    |
|        |               |           |               | 2554           |
|        |               |           | 3)            | ยังไม่มีรายได้)    |
|        |               |           | ยกเว้นอ        |                |
|        |               |           | ากรนำเข้าวัตถุดิบ | 3)             |
|        |               |           |               | ยกเว้น          |
|        |               |           |               | อากรนำเข้าวัตถุดิบ |
+--------+---------------+-----------+---------------+----------------+

1.3) บริษัท ศรีไทย นาโนพลาส จำกัด

+--------+---------------+-----------+---------------+----------------+
| บัตร    | ผลิตภัณฑ        | สถานที่ตั้ง   | สิทธิปร         | สิทธ            |
| ส่งเสริม | ์และกำลังการผลิต |           | ะโยชน์หลักที่ได้รับ | ิประโยชน์ที่เหลืออยู่ |
+--------+---------------+-----------+---------------+----------------+
| 1838(2 | ผลิต           | เขตนิคม    | 1)            | 1)             |
| )/2547 | ภัณฑ์พลาสติกต่างๆ | อุตสาหกรรม | ลดหย่อนอากร    | ยกเว้นภาษ       |
|        | เช่น           |           | นำเข้าเครื่องจักร | ีเงินได้นิติบุคคลนับจ |
|        | ถังบำบัดน้ำเสีย   | เ         |               | ากวันที่เริ่มมีรายได้ |
|        | เป็นต้น         | อส.ไอ.แอล | 2)            |                |
|        |               |           | ยกเว้นภ        | 2)             |
|        | 1,000 ตัน/ปี    | จ         | าษีเงินได้นิติบุคคล | ยกเว้น          |
|        |               | ังหวัดสระบุรี | 7 ปี           | อากรนำเข้าวัตถุดิบ |
|        |               |           | นับจา          |                |
|        |               |           | กวันที่เริ่มมีรายได้ |                |
|        |               |           |               |                |
|        |               |           | 3)            |                |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+

2) ผลิตภัณฑ์เครื่องใช้ในครัวเรือน

2.1) บริษัท ศรีไทยซุปเปอร์แวร์ จำกัด (มหาชน)

+--------+---------------+-----------+---------------+----------------+
| บัตร    | ผลิตภัณฑ        | สถานที่ตั้ง   | สิทธิปร         | สิทธ            |
| ส่งเสริม | ์และกำลังการผลิต |           | ะโยชน์หลักที่ได้รับ | ิประโยชน์ที่เหลืออยู่ |
+--------+---------------+-----------+---------------+----------------+
| 10     | เมลามีน        | เขตนิคม    | 1)            | 1)             |
| 40/ส.อ |               | อุตสาหกรรม | ลดหย่อนอากร    | ยกเว้น          |
| ./2536 | 3,400 ตัน/ปี    |           | นำเข้าเครื่องจักร | อากรนำเข้าวัตถุดิบ |
|        |               | สุรนารี     |               |                |
|        |               |           | 2)            |                |
|        |               | จังหวัด     | ยกเว้น         |                |
|        |               | นครราชสีมา | และลดหย่อนภาษีเ |                |
|        |               |           | งินได้นิติบุคคลรวม |                |
|        |               |           | 13 ปี          |                |
|        |               |           | นับจา          |                |
|        |               |           | กวันที่เริ่มมีรายได้ |                |
|        |               |           |               |                |
|        |               |           | 3)            |                |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+
| 108    | เมลามีน        | เขตนิคม    | 1)            | 1)             |
| 3/2539 |               | อุตสาหกรรม | ยกเว้นอากร     | ยกเว้น          |
|        | 2,000 ตัน/ปี    |           | นำเข้าเครื่องจักร | อากรนำเข้าวัตถุดิบ |
|        |               | สุรนารี     |               |                |
|        |               |           | 2)            |                |
|        |               | จังหวัด     | ยกเว้น         |                |
|        |               | นครราชสีมา | และลดหย่อนภาษีเ |                |
|        |               |           | งินได้นิติบุคคลรวม |                |
|        |               |           | 13 ปี          |                |
|        |               |           | นับจา          |                |
|        |               |           | กวันที่เริ่มมีรายได้ |                |
|        |               |           |               |                |
|        |               |           | 3)            |                |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+
| 1872(2 | เมลามีน        | เขตนิคม    | 1)            | 1)             |
| )/2554 |               | อุตสาหกรรม | ยกเว้นอากร     | ยกเว้นอาก       |
|        | 3,600 ตัน/ปี    |           | นำเข้าเครื่องจักร | รนำเข้าเครื่องจักร |
|        |               | สุรนารี     |               |                |
|        |               |           | 2)            | 2)             |
|        |               | จังหวัด     | ยกเว้น         | ยกเ            |
|        |               | นครราชสีมา | และลดหย่อนภาษีเ | ว้นและลดหย่อนภาษ |
|        |               |           | งินได้นิติบุคคลรวม | ีเงินได้นิติบุคคลนับจ |
|        |               |           | 13 ปี          | ากวันที่เริ่มมีรายได้ |
|        |               |           | นับจา          | (ณ วันที่ 31      |
|        |               |           | กวันที่เริ่มมีรายได้ | ธันวาคม พ.ศ.    |
|        |               |           |               | 2554           |
|        |               |           | 3)            | ยังไม่มีรายได้)    |
|        |               |           | ยกเว้นอ        |                |
|        |               |           | ากรนำเข้าวัตถุดิบ | 3)             |
|        |               |           |               | ยกเว้น          |
|        |               |           |               | อากรนำเข้าวัตถุดิบ |
+--------+---------------+-----------+---------------+----------------+

2.2) บริษัท โคราช ไทย เทค จำกัด

+--------+---------------+-----------+---------------+----------------+
| บัตร    | ผลิตภัณฑ        | สถานที่ตั้ง   | สิทธิปร         | สิทธ            |
| ส่งเสริม | ์และกำลังการผลิต |           | ะโยชน์หลักที่ได้รับ | ิประโยชน์ที่เหลืออยู่ |
+--------+---------------+-----------+---------------+----------------+
| 1616(5 | เมลามีน        | เขตนิคม    | 1)            | 1)             |
| )/2554 |               | อุตสาหกรรม | ยกเว้นอากร     | ยกเว้นอาก       |
|        | 3,600 ตัน/ปี    |           | นำเข้าเครื่องจักร | รนำเข้าเครื่องจักร |
|        |               | สุรนารี     |               |                |
|        |               |           | 2)            | 2)             |
|        |               | จังหวัด     | ยกเว้น         | ยกเ            |
|        |               | นครราชสีมา | และลดหย่อนภาษีเ | ว้นและลดหย่อนภาษ |
|        |               |           | งินได้นิติบุคคลรวม | ีเงินได้นิติบุคคลนับจ |
|        |               |           | 13 ปี          | ากวันที่เริ่มมีรายได้ |
|        |               |           | นับจา          |                |
|        |               |           | กวันที่เริ่มมีรายได้ | 3)             |
|        |               |           |               | ยกเว้น          |
|        |               |           | 3)            | อากรนำเข้าวัตถุดิบ |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+

3) สายงานแม่พิมพ์ - บริษัท ศรีไทยโมลด์ส จำกัด

+--------+---------------+-----------+---------------+----------------+
| บัตร    | ผลิตภัณฑ        | สถานที่ตั้ง   | สิทธิปร         | สิทธ            |
| ส่งเสริม | ์และกำลังการผลิต |           | ะโยชน์หลักที่ได้รับ | ิประโยชน์ที่เหลืออยู่ |
+--------+---------------+-----------+---------------+----------------+
| 16     | ผ             | ถนนช      | 1)            | 1)             |
| 84(1)/ | ลิตและซ่อมแม่พิมพ์ | ลบุรี-บ้านบึง | ยกเว้นภ        | ยกเว้นภาษ       |
| อ/2546 |               |           | าษีเงินได้นิติบุคคล | ีเงินได้นิติบุคคลนับจ |
|        | 150 ชุด/ปี      | จังหวัดชลบุรี | 7 ปี           | ากวันที่เริ่มมีรายได้ |
|        |               |           | นับจา          |                |
|        |               |           | กวันที่เริ่มมีรายได้ | 2)             |
|        |               |           |               | ยกเว้น          |
|        |               |           | 2)            | อากรนำเข้าวัตถุดิบ |
|        |               |           | ยกเว้นอ        |                |
|        |               |           | ากรนำเข้าวัตถุดิบ |                |
+--------+---------------+-----------+---------------+----------------+
| 2458(5 | ผ             | ถนนช      | 1)            | 1)             |
| )/2554 | ลิตและซ่อมแม่พิมพ์ | ลบุรี-บ้านบึง | ยกเว้นอากร     | ยกเว้นอาก       |
|        |               |           | นำเข้าเครื่องจักร | รนำเข้าเครื่องจักร |
|        | 200 ชุด/ปี      | จังหวัดชลบุรี |               |                |
|        |               |           | 2)            | 2)             |
|        |               |           | ยกเว้นภ        | ยกเว้นภาษ       |
|        |               |           | าษีเงินได้นิติบุคคล | ีเงินได้นิติบุคคลนับจ |
|        |               |           | 8 ปี           | ากวันที่เริ่มมีรายได้ |
|        |               |           | นับจา          | (ณ วันที่ 31      |
|        |               |           | กวันที่เริ่มมีรายได้ | ธันวาคม พ.ศ.    |
|        |               |           |               | 2554           |
|        |               |           | 3)            | ยังไม่มีรายได้)    |
|        |               |           | ยกเว้นอ        |                |
|        |               |           | ากรนำเข้าวัตถุดิบ | 3)             |
|        |               |           |               | ยกเว้น          |
|        |               |           |               | อากรนำเข้าวัตถุดิบ |
+--------+---------------+-----------+---------------+----------------+